C 284/29

Komisijos deleguotojo reglamento (ES) 2019/33 17 straipsnio 2 ir 3 dalyse nurodyto pranešimo apie vyno sektoriaus produkto specifikacijos standartinio pakeitimo patvirtinimą paskelbimas

(2021/C 284/08)

Šis pranešimas skelbiamas pagal Komisijos deleguotojo reglamento (ES) 2019/33 (1) 17 straipsnio 5 dalį

PRANEŠIMAS APIE STANDARTINĮ PAKEITIMĄ, DĖL KURIO KEIČIAMAS BENDRASIS DOKUMENTAS

„Moulis/Moulis-en-Médoc“

PDO-FR-A0731-AM02

PRANEŠIMO PATEIKIMO DATA – 2021-5-7

PATVIRTINTO PAKEITIMO APRAŠYMAS IR PAGRINDIMAS

1. Geografinė vietovė

Geografinė vietovė buvo iš dalies pakeista iš naujo nustačius ribas – iš jos išbraukta Arseno komuna.

Be to, komunų sąrašas atnaujintas pagal Oficialųjį geografinių kodų registrą.

Iš dalies pakeistas bendrojo dokumento 6 punktas.

2. Nustatyti sklypai

2020 m. lapkričio 18 d. data įtraukta į kompetentingo nacionalinio komiteto, patvirtinusio nustatytas sklypų ribas, posėdžių sąrašą.

Šio pakeitimo tikslas – įtraukti datą, kurią kompetentinga nacionalinė institucija patvirtino geografinėje gamybos vietovėje nustatytų sklypų ribų pakeitimą. Sklypų nustatymas – tai geografinėje gamybos vietovėje esančių sklypų, kuriuose gali būti gaminamas saugoma kilmės vietos nuoroda žymimas vynas, nustatymas.

Šie pakeitimai bendrajam dokumentui įtakos neturi.

3. Arčiausiai esanti vietovė

Arčiausiai esančios vietovės komunų sąrašas atnaujintas atsižvelgiant į Oficialųjį geografinių kodų registrą.

Iš dalies pakeistas bendrojo dokumento 9 punktas.

4. Vyno išleidimas į apyvartą tarp įgaliotų sandėlių savininkų

Išbrauktas 1 skyriaus IX skirsnio 5 dalies b punktas, susijęs su vyno išleidimo į apyvartą tarp įgaliotų sandėlių savininkų data.

Dėl šio pakeitimo bendrasis dokumentas nekeičiamas.

5. Ryšys su vietove

Ryšys su vietove peržiūrėtas siekiant atsižvelgti į tai, kad išbraukta Arseno komuna; įterptas toks sakinys: „Atnaujinus 2020 m. patvirtintas ribas, išbraukta Arseno komuna.“

Iš dalies pakeistas bendrojo dokumento 8 punktas.

6. Kontrolės įstaigos duomenys

Siekiant redakcijos suderinamumo su kitomis nuorodų specifikacijomis, peržiūrėta nuorodos į kontrolės įstaigą redakcija. Šis pakeitimas yra tik redakcinio pobūdžio.

Dėl šio pakeitimo bendrasis dokumentas nekeičiamas.

BENDRASIS DOKUMENTAS

1. Pavadinimas (-ai)

Moulis

Moulis-en-Médoc

2. Geografinės nuorodos tipas

SKVN – saugoma kilmės vietos nuoroda

3. Vynuogių produktų kategorijos

1. Vynas

4. Vyno (-ų) aprašymas

Raudonieji neputojantys vynai

TRUMPAS TEKSTINIS APRAŠYMAS

Mažiausia natūrali alkoholio koncentracija tūrio procentais yra 11 %, o visuminė alkoholio koncentracija tūrio procentais po sodrinimo neviršija 13,5 %.

Kiekvienos partijos parduodamo vyno:

— obuolių rūgšties kiekis yra ne didesnis kaip 0,30 g/l,

— fermentuojamų cukrų (gliukozės ir fruktozės) kiekis – ne didesnis kaip 2 g/l,

— neišpilstyto vyno lakusis rūgštingumas – iki kitų metų po derliaus nuėmimo metų liepos 31 d. ne didesnis kaip 13,26 mekv./l, t. y. 0,79 g/l (išreikštas acto rūgšties kiekiu), o po šios dienos – ne didesnis kaip 16,33 mekv./l, t. y. 0,98 g/l (išreikštas acto rūgšties kiekiu).

Bendrojo rūgštingumo ir bendro sieros dioksido kiekiai nustatyti Sąjungos teisės aktuose. Vynai yra subtilūs ir sodrūs, nes dažnai gaminami iš vynuogių veislės „Merlot N“, daugiausia ją maišant su veisle „Cabernet-sauvignon N“. Dėl veislių „Petit verdot N“ ir „Cabernet franc N“ (rečiau – veislių „Cot N“ ir „Carmenère N“) vynai pasižymi kompleksiškumu. Visos vynų savybės dėl geros taninų struktūros atsiskleidžia po septynerių–dešimties metų brandinimo. Šiems vynams dažnai būdinga intensyvi spalva, subtilus aromatas su kompleksiškais bei stipriais pokvapiais ir ilgai išliekantis skonis.

Paprastai vynai, pagaminti iš žvyro dirvožemyje užaugintų vynuogių, pasižymi elegancijos, stiprumo ir kompleksiškumo darna. Dėl kalkinio molio dirvožemio vynai yra šiek tiek sodresni nei gaminti anksčiau. Jie labai tinkami brandinti. Visais atvejais vynai brandinami ne trumpiau kaip iki birželio 1 d.

BENDROSIOS ANALITINĖS SAVYBĖS

Bendrosios analitinės savybės Didžiausia visuminė alkoholio koncentracija (tūrio %) Mažiausia faktinė alkoholio koncentracija (tūrio %) Mažiausias bendrasis rūgštingumas Didžiausias lakusis rūgštingumas (miliekvivalentais viename litre) Didžiausias bendras sieros dioksido kiekis (miligramais viename litre)

5. Vyno gamybos metodai

5.1. Specifiniai vynininkystės metodai

1. Vynininkystės metodai

Specifinis vynininkystės metodas

Leidžiama taikyti sodrinimo pašalinant vandenį metodus, jei koncentracija neviršija 15 %.

Po sodrinimo vynų visuminė alkoholio koncentracija tūrio procentais neviršija 13,5 %.

Vynai turi būti gaminami laikantis ne tik pirmiau nurodytų nuostatų, bet ir visoje Sąjungoje taikytinų bei Kaimo ir jūrų žuvininkystės kodekse nustatytų vynininkystės praktikos reikalavimų.

2. Auginimo praktika

a) Sodinimo tankumas

Mažiausias vynuogyno tankumas – 7 000 sodinių viename hektare.

Atstumas tarp eilių negali būti didesnis nei 1,50 m, o atstumas tarp sodinių toje pačioje eilėje yra ne mažesnis nei 0,80 m.

b) Genėjimo taisyklės

Genima ne vėliau kaip išsiskleidus lapams (Lorenzo 9 etapas), taikant šiuos metodus:

— formuojant vėduoklę ir genint šakas; vynmedis turi dvi šakas, ant kurių yra ne daugiau kaip po penkis pumpurus veislių „Cabernet-sauvignon N“, „Cot N“ („Malbec“), „Merlot N“ ir „Petit verdon N“ atveju ir ne daugiau kaip po septynis pumpurus veislių „Cabernet franc N“ ir „Carmenère N“ atveju. Ūgliams paliekami du pumpurai,

— genint trumpai, kai paliekamos dvi šakos, arba vėduoklės forma, paliekant keturias šakas.

Visais atvejais ant kiekvieno sodinio negali būti daugiau kaip 12 pumpurų.

c) Drėkinimas

Vynmedžių vegetacijos laikotarpiu gali būti leidžiama juos drėkinti pagal Kaimo ir jūrų žuvininkystės kodekso nuostatas.

5.2. Didžiausia išeiga

63 hektolitrai iš hektaro

6. Nustatyta geografinė vietovė

Pagal 2020 m. kovo 25 d. Oficialųjį geografinių kodų registrą vynuogių derlius nuimamas, vyndaryste užsiimama, vynai gaminami ir brandinami Žirondos departamento Muliso komunoje ir 1 priede nurodytuose šių komunų sklypuose: Castelnau-de-Médoc, Lamarque ir Listrac-Médoc.

7. Pagrindinė (-ės) vyninių vynuogių veislė (-ės)

„Cabernet franc N“

„Cabernet-Sauvignon N“

„Carmenère N“

„Cot N“ – „Malbec“

„Merlot N“

„Petit Verdot N“

8. Ryšys (-iai) su geografine vietove

8.1. Gamtinių veiksnių, darančių įtaką ryšiui, aprašymas

Centrinėje Medoko pusiasalio dalyje, pusiaukelėje tarp Margo ir Sen Žiuljeno, esanti nuorodos „Moulis“ vietovė sudaro siaurą dvylikos kilometrų ilgio juostą, statmeną Žirondos žiotims. Tai labiausiai į vakarus nutolusi Medoko komunų vietovė, neturinti prieigos prie upės žiočių.

Nors šiame regione vyrauja atlantinis klimatas, sezoniniai svyravimai yra palyginti nedideli, o kritulių kiekis – vidutinis. Tokius palankius klimato veiksnius lemia Atlanto vandenyno ir Žirondos vandens termoreguliacinis poveikis. Kritulių kiekis per metus pasiskirstęs gana tolygiai. Vis dėlto vasaros pabaigoje iš vakarų ateinančios vandenyno srovės kiekvienais metais būna skirtingos: žemo slėgio rudeniniai lietūs ar, priešingai, šilti ir ypač saulėti vėlyvieji rudenys leidžia subręsti ypatingiems vynuogių derliams.

Medoko Muliso komunoje plyti nedideli šlaitai, kurie iš rytų į vakarus driekiasi maždaug dvylikos kilometrų ilgio juosta. Ši komuna šiaurėje ribojasi su Listrak Medoko komuna, o pietuose ją nuo Avensano skiria Egbelio ir Tiktorto upelių dauba.

Terciaro laikotarpiu vykstant jūrų evoliucijai vienas po kito susiformavo masyvūs kalkinio molio sluoksniai. Kvartero laikotarpiu, kai vienas kitą keitė ledynmečiai ir tarpstadijiniai atšilimo laikotarpiai, iš moreninių nuogulų, žvyro, smėlio ir dumblo susidarė upių sąnašos. Po to, kai dėl erozijos pasikeitė reljefas, šių sąnašų liekanos virto kalvelėmis, sudarytomis iš žvyro arba apledėjusio žvyro (jo dalelių dydis gali būti nuo mažų akmenukų iki stambaus žvirgždo) ir paeiliui išsidėsčiusiomis kaip pylimai.

Taigi šiaurės rytinėje komunos dalyje žvyringos Giunco kalvos tarpusavyje sujungtos smėlingos ir žvyringos žemės, kurios pagrindas yra molis ir kalkakmenis. Vakarinėje dalyje šalia šių kalvų plyti molingas mergelio dirvožemis, nusidriekęs iki pietinės miestelio dalies. Komunos pietuose vyrauja molio ir kalkakmenio dirvožemiai. Į vakarus nuo Bukerano kaimo tam tikrose vietose yra aukštus pylimus dengiančio žvyro. Toliau reljefas tampa vis mažiau raižytas, jam būdingos smėlio sąnašos, už kurių plyti krūmais apaugę smėlynai. Visą komunos teritoriją kerta siauri, negilūs, drėgni slėniai, kuriuose kaupiasi smėlingos sąnašos. Anot specialistų, dirvožemio įvairovė lėmė tai, kad nuorodos „Moulis“ vietovėje užauginama „didžioji dalis Medoko vynuogių“.

Taigi Medoko Muliso vynuogynų kraštovaizdis nėra labai kalvotas, jis siekia 20–30 m aukštį ir yra išsidėstęs aplink departamento kelią Nr. 5, iš rytų į vakarus jungiantį komunos miestelį su įvairiomis gyvenvietėmis, kuriose įsikūrę pagrindiniai vynuogių auginimo ūkiai. Drėgni slėniai apaugę brūzgynais arba miškais. Vakaruose, už Bukerano kaimo, driekiasi miškingi Fonreo brūzgynai, kurie nenaudojami vynuogėms auginti; jie pereina į brūzgynais apaugusį Žirondos mišką.

Geografinė gamybos vietovė, patenkanti į saugomos kilmės vietos nuorodos „Moulis“ teritoriją, apima Medoko Muliso komunos teritoriją ir dalį Medoko Kastelno, Lamarko ir Listrak Medoko komunų teritorijos.

Šioje vietovėje, kurioje įsteigtos latifundijos (didelės valdos), pasižyminčios mišriuoju žemės ūkiu, vynuogės auginamos jau nuo Antikos laikų. Nustatyta, kad joje buvo įkurtos trys galų ir romėnų gyvenvietės. Būtent tuo laikotarpiu pasodinta garsioji vynuogių veislė „Vitis Biturica“, iš kurios kilo veislės „Cabernet“.

Viduramžiais Medoke buvo Bordo grūdų saugykla – tai liudija daugybė malūnų grūdams malti. Būtent nuo žodžio „malūnas“ (pranc. „moulin“) kilo pavadinimas „Moulis“. Vynuogynų plėtra prasidėjo XIII a.; ją skatino feodaliniai žemvaldžiai ir religinė bendruomenė, kurios buvimą ir svarbą liudija romaninė bažnyčia. Tuo metu ūkininkai nesidomėjo „smulkiuoju“ žvyru, kurio akmenėliai buvo laikomi netinkamais (pranc. „mauvais cailloux“; iš čia kilo vietovės pavadinimas Mokaju), nes jis netiko javams auginti. Tik vėliau buvo pripažinta, kad vynmedžiai yra vieninteliai augalai, galintys duoti išskirtinį derlių tokiose dirvose. Vynuogyno įveisimas rodo, kad iš tiesų jis pasodintas anksčiau: „Vynuogynas neabejotinai yra vienas seniausių Medoke“ („Bordeaux et ses Vins“, C. Féret, M. H. Lemay, 1991). Iš tikrųjų XIV ir XV a. vynuogynai buvo sodinami ne prie upės žiočių, o vidinėse teritorijose. Tuometiniai vynuogių augintojai stengėsi išvengti žalingo upės drėgmės ir rūko poveikio, kuris skatino puvinius ir naikino vynuogynus.

8.2. Žmogiškųjų veiksnių, darančių įtaką ryšiui, aprašymas

Vynų „Moulis“ geras vardas įsitvirtino XIX a. antroje pusėje, valdant žymiems Aukštutinio Medoko lyderiams; tuo metu buvo vykdoma Antrosios imperijos laisvosios prekybos politika ir palaikomi ypatingi Napoleono III ir karalienės Viktorijos santykiai. Bordo pirkliai, susikrovę turtus iš prekybos salose, investavo Mulise. XIX a. pabaigoje komunos vynuogynai suklestėjo – jų plotas siekė 1 500 hektarų, bet po to juos nusiaubė filoksera. XX a. pradžioje Medoko Muliso vynų pateikimo rinkai sąlygas lėmė prekyba Bordo vynais. Pavadinimas „Moulis“ atsirado dėl savininkų prekybos praktikos: dalį savo produkcijos jie parduodavo tiesiogiai privatiems asmenims. Būtent šioje paskirstymo grandinėje pirmą kartą pasirodė terminas „Moulis“. 1936 m. susikūrus „Moulis“ profesinei sąjungai, o vėliau 1938 m. gegužės 14 d. dekretu pripažinus saugomą kilmės vietos nuorodą, gamintojų reikalavimai įgijo tvirtesnį pagrindą. 1939 m. sausio 4 d. dėl šios nuorodos priimtas dekretas buvo iš dalies pakeistas, kad būtų galima prašyti tam tikrus Arseno, Avensano, Medoko Kastelno, Kiusak For Medoko, Lamarko ir Listrak Medoko komunų sklypus įtraukti į nuorodos „Moulis“ teritoriją, laikantis senovinių tradicijų. Kadangi nuo tada gamybos praktika Avensano ir Kiusak For Medoko komunose sparčiai nyko, šios dvi komunos buvo išbrauktos iš geografinės vietovės. Atnaujinus 2020 m. patvirtintas ribas, išbraukta Arseno komuna.

Nuoroda „Moulis“ žymima mažiausia komunos nuorodų vietovė. Dabartiniai 634 vynuogyno hektarai sudaro apie 4 % Medoko vynuogynų. Šiame vynuogyne dirba apie penkiasdešimt savininkų.

8.3. Produkto kokybės ir savybių ryšys

Į „Moulis“ nuorodos teritoriją patenkančiame vynuogyne vidutiniškai pagaminama 25 000 hektolitrų neputojančio raudonojo vyno.

Nuo pat pirmųjų metų vynai „Moulis“ yra subtilūs ir sodrūs, nes dažnai gaminami iš vynuogių veislės „Merlot N“, daugiausia ją maišant su veisle „Cabernet-sauvignon N“. Dėl veislių „Petit verdot N“ ir „Cabernet franc N“ (rečiau – veislių „Cot N“ ir „Carmenère N“) vynai pasižymi kompleksiškumu. Visos vynų savybės dėl geros taninų struktūros atsiskleidžia po septynerių–dešimties metų brandinimo. Šiems vynams dažnai būdinga intensyvi spalva, subtilus aromatas su kompleksiškais bei stipriais pokvapiais ir ilgai išliekantis skonis.

Paprastai vynai „Moulis“, pagaminti iš žvyro dirvožemyje užaugintų vynuogių, pasižymi elegancijos, stiprumo ir kompleksiškumo darna. Dėl kalkinio molio dirvožemio vynai yra šiek tiek sodresni nei gaminti anksčiau. Sakoma, kad jie pasižymi „dvasia ir gyvybingumu“ ir yra tinkami brandinti. Visais atvejais vynai brandinami ne trumpiau kaip šešis mėnesius.

8.4. Priežastiniai ryšiai

Gamybos vietovės sklypuose nėra hidromorfinių dirvožemių, gilių molingų dirvožemių, dėl kurių paviršiniai sluoksniai laikinai apsemiami vandeniu, ir dirvožemių, kuriuos sudaro humusingas juodasis smėlis ir kurie neturi nuolydžio ir dažnai plyti ant sukietėjusių geležies konkrecijų sluoksnio, vietos gyventojų vadinamo „su geležimi susimaišiusiu smiltainiu“. Į gamybos vietovės sklypą taip pat nepatenka talvegai, įdubų dugnai ir teritorijos prie upelių, kuriose pavasarį gali kauptis šaltas oras ir dėl to kilti šalnų pavojus bei vėluoti derliaus brendimas. Galiausiai šiam sklypui nepriklauso vynuogėms auginti nenaudojamos teritorijos, pavyzdžiui, senos giraitės, arba teritorijos, kurios nebėra skirtos vynuogėms auginti, kaip antai urbanizuotos teritorijos ir karjerai (veikiantys arba užpilti).

Gamybos vietovės sklypuose veislės „Cabernet-Sauvignon N“ vynuogėms auginti ypač tinkamos šiaurės rytuose esančios žvyro keteros. Komunos centre esančiame kalkinio molio dirvožemyje labai palankios sąlygos veislei „Merlot N“ auginti, o vakaruose aukštame pylime esantis žvyringas dirvožemis pasižymi abiem pagrindinėms vynuogių veislėms auginti reikalingomis savybėmis.

Dėl tokios įvairovės vynuogynai turi būti prižiūrimi selektyviai. Nustatytas sodinimo tankumas – ne mažiau kaip 7 000 sodinių viename hektare. Išeiga kontroliuojama ir neviršija 57 hektolitrų iš hektaro. Be to, genint pagal pasirinktą metodą galima palikti ne daugiau kaip 12 pumpurų, o vidutinis didžiausias derliaus kiekis sklype yra 9 500 kg/ha, t. y. ne daugiau kaip 14 kekių ant vieno sodinio.

9. Kitos pagrindinės sąlygos (išpilstymas, ženklinimas, kiti reikalavimai)

Arčiausiai esanti vietovė (1)

Teisinis pagrindas

Nacionalinės teisės aktai

Papildomos sąlygos rūšis

Su gamyba nustatytoje geografinėje vietovėje susijusi nukrypti leidžianti nuostata.

Sąlygos aprašymas

Pritaikius nukrypti leidžiančią nuostatą nustatyta arčiausiai esanti vyndarystės vietovė apima toliau nurodytų Žirondos departamento komunų teritoriją (pagal 2020 m. kovo 25 d. Oficialųjį geografinių kodų registrą):

Arcins, Arsac, Avensan, Blanquefort, Castelnau-de-Médoc, Cissac-Médoc, Cussac-Fort-Médoc, Labarde, Lamarque, Ludon-Médoc, Macau, Margaux-Cantenac, Listrac-Médoc, Parempuyre, Pauillac, Le Pian-Médoc, Saint-Estèphe, Saint-Julien-Beychevelle, Saint-Laurent-Médoc, Saint-Sauveur, Saint-Seurin-de-Cadourne, Soussans, Le Taillan-Médoc ir Vertheuil.

Arčiausiai esanti vietovė (2)

Teisinis pagrindas

Nacionalinės teisės aktai

Papildomos sąlygos rūšis

Su gamyba nustatytoje geografinėje vietovėje susijusi nukrypti leidžianti nuostata.

Sąlygos aprašymas

Pritaikius nukrypti leidžiančią nuostatą nustatyta arčiausiai esanti vyno gamybos ir brandinimo vietovė apima toliau nurodytų Žirondos departamento komunų teritoriją (pagal 2020 m. kovo 25 d. Oficialųjį geografinių kodų registrą):

Abzac, Aillas, Ambarès-et-Lagrave, Ambès, Anglade, Arbanats, Arcins, Arsac, Les Artigues-de-Lussac, Artigues-près-Bordeaux, Arveyres, Asques, Aubiac, Auriolles, Auros, Avensan, Ayguemorte-les-Graves, Bagas, Baigneaux, Barie, Baron, Barsac, Bassanne, Bassens, Baurech, Bayas, Bayon-sur-Gironde, Bazas, Beautiran, Bégadan, Bègles, Béguey, Bellebat, Bellefond, Belvès-de-Castillon, Bernos-Beaulac, Berson, Berthez, Beychac-et-Caillau, Bieujac, Les Billaux, Birac, Blaignac, Blaignan-Prignac, Blanquefort, Blasimon, Blaye, Blésignac, Bommes, Bonnetan, Bonzac, Bordeaux, Bossugan, Bouliac, Bourdelles, Bourg, Le Bouscat, Branne, Brannens, Braud-et-Saint-Louis, La Brède, Brouqueyran, Bruges, Budos, Cabanac-et-Villagrains, Cabara, Cadarsac, Cadaujac, Cadillac, Cadillac-en-Fronsadais, Camarsac, Cambes, Camblanes-et-Meynac, Camiac-et-Saint-Denis, Camiran, Camps-sur-l’Isle, Campugnan, Canéjan, Capian, Caplong, Carbon-Blanc, Cardan, Carignan-de-Bordeaux, Cars, Cartelègue, Casseuil, Castelmoron-d’Albret, Castelnau-de-Médoc, Castelviel, Castets et Castillon, Castillon-la-Bataille, Castres-Gironde, Caudrot, Caumont, Cauvignac, Cavignac, Cazats, Cazaugitat, Cénac, Cenon, Cérons, Cessac, Cestas, Cézac, Chamadelle, Cissac-Médoc, Civrac-de-Blaye, Civrac-de-Dordogne, Civrac-en-Médoc, Cleyrac, Coimères, Coirac, Comps, Coubeyrac, Couquèques, Courpiac, Cours-de-Monségur, Cours-les-Bains, Coutras, Coutures, Créon, Croignon, Cubnezais, Cubzac-les-Ponts, Cudos, Cursan, Cussac-Fort-Médoc, Daignac, Dardenac, Daubèze, Dieulivol, Donnezac, Donzac, Doulezon, Les Eglisottes-et-Chalaures, Escoussans, Espiet, Les Esseintes, Etauliers, Eynesse, Eyrans, Eysines, Faleyras, Fargues, Fargues-Saint-Hilaire, Le Fieu, Flaujagues, Floirac, Floudès, Fontet, Fossés-et-Baleyssac, Fours, Francs, Fronsac, Frontenac, Gabarnac, Gaillan-en-Médoc, Gajac, Galgon, Gans, Gardegan-et-Tourtirac, Gauriac, Gauriaguet, Générac, Génissac, Gensac, Gironde-sur-Dropt, Gornac, Gours, Gradignan, Grayan-et-l’Hôpital, Grézillac, Grignols, Guillac, Guillos, Guîtres, Le Haillan, Haux, Hure, Illats, Isle-Saint-Georges, Izon, Jau-Dignac-et-Loirac, Jugazan, Juillac, La Sauve, Labarde, Labescau, Ladaux, Lados, Lagorce, Lalande-de-Pomerol, Lamarque, Lamothe-Landerron, La Lande-de-Fronsac, Landerrouat, Landerrouet-sur-Ségur, Landiras, Langoiran, Langon, Lansac, Lapouyade, Laroque, Laruscade, Latresne, Lavazan, Léogeats, Léognan, Lesparre-Médoc, Lestiac-sur-Garonne, Les Lèves-et-Thoumeyragues, Libourne, Lignan-de-Bazas, Lignan-de-Bordeaux, Ligueux, Listrac-de-Durèze, Listrac-Médoc, Lormont, Loubens, Loupes, Loupiac, Loupiac-de-la-Réole, Ludon-Médoc, Lugaignac, Lugasson, Lugon-et-l’Ile-du-Carnay, Lussac, Macau, Madirac, Maransin, Marcenais, Margaux-Cantenac, Margueron, Marimbault, Marions, Marsas, Martignas-sur-Jalle, Martillac, Martres, Masseilles, Massugas, Mauriac, Mazères, Mazion, Mérignac, Mérignas, Mesterrieux, Mombrier, Mongauzy, Monprimblanc, Monségur, Montagne, Montagoudin, Montignac, Montussan, Morizès, Mouillac, Mouliets-et-Villemartin, Moulon, Mourens, Naujac-sur-Mer, Naujan-et-Postiac, Néac, Nérigean, Neuffons, Le Nizan, Noaillac, Noaillan, Omet, Ordonnac, Paillet, Parempuyre, Pauillac, Les Peintures, Pellegrue, Périssac, Pessac, Pessac-sur-Dordogne, Petit-Palais-et-Cornemps, Peujard, Le Pian-Médoc, Le Pian-sur-Garonne, Pineuilh, Plassac, Pleine-Selve, Podensac, Pomerol, Pompéjac, Pompignac, Pondaurat, Porchères, Porte-de-Benauge, Portets, Le Pout, Préchac, Preignac, Prignac-et-Marcamps, Pugnac, Puisseguin, Pujols, Pujols-sur-Ciron, Le Puy, Puybarban, Puynormand, Queyrac, Quinsac, Rauzan, Reignac, La Réole, Rimons, Riocaud, Rions, La Rivière, Roaillan, Romagne, Roquebrune, La Roquille, Ruch, Sablons, Sadirac, Saillans, Saint-Aignan, Saint-André-de-Cubzac, Saint-André-du-Bois, Saint-André-et-Appelles, Saint-Androny, Saint-Antoine-du-Queyret, Saint-Antoine-sur-l’Isle, Saint-Aubin-de-Blaye, Saint-Aubin-de-Branne, Saint-Aubin-de-Médoc, Saint-Avit-de-Soulège, Saint-Avit-Saint-Nazaire, Saint-Brice, Saint-Caprais-de-Bordeaux, Saint-Christoly-de-Blaye, Saint-Christoly-Médoc, Saint-Christophe-de-Double, Saint-Christophe-des-Bardes, Saint-Cibard, Saint-Ciers-d’Abzac, Saint-Ciers-de-Canesse, Saint-Ciers-sur-Gironde, Saint-Côme, Saint-Denis-de-Pile, Saint-Emilion, Saint-Estèphe, Saint-Etienne-de-Lisse, Saint-Exupéry, Saint-Félix-de-Foncaude, Saint-Ferme, Saint-Genès-de-Blaye, Saint-Genès-de-Castillon, Saint-Genès-de-Fronsac, Saint-Genès-de-Lombaud, Saint-Genis-du-Bois, Saint-Germain-de-Grave, Saint-Germain-de-la-Rivière, Saint-Germain-d’Esteuil, Saint-Germain-du-Puch, Saint-Gervais, Saint-Girons-d’Aiguevives, Saint-Hilaire-de-la-Noaille, Saint-Hilaire-du-Bois, Saint-Hippolyte, Saint-Jean-de-Blaignac, Saint-Jean-d’Illac, Saint-Julien-Beychevelle, Saint-Laurent-d’Arce, Saint-Laurent-des-Combes, Saint-Laurent-du-Bois, Saint-Laurent-du-Plan, Saint-Laurent-Médoc, Saint-Léon, Saint-Loubert, Saint-Loubès, Saint-Louis-de-Montferrand, Saint-Macaire, Saint-Magne-de-Castillon, Saint-Maixant, Saint-Mariens, Saint-Martial, Saint-Martin-de-Laye, Saint-Martin-de-Lerm, Saint-Martin-de-Sescas, Saint-Martin-du-Bois, Saint-Martin-du-Puy, Saint-Martin-Lacaussade, Saint-Médard-de-Guizières, Saint-Médard-d’Eyrans, Saint-Médard-en-Jalles, Saint-Michel-de-Fronsac, Saint-Michel-de-Lapujade, Saint-Michel-de-Rieufret, Saint-Morillon, Saint-Palais, Saint-Pardon-de-Conques, Saint-Paul, Saint-Pey-d’Armens, Saint-Pey-de-Castets, Saint-Philippe-d’Aiguille, Saint-Philippe-du-Seignal, Saint-Pierre-d’Aurillac, Saint-Pierre-de-Bat, Saint-Pierre-de-Mons, Saint-Quentin-de-Baron, Saint-Quentin-de-Caplong, Saint-Romain-la-Virvée, Saint-Sauveur, Saint-Sauveur-de-Puynormand, Saint-Savin, Saint-Selve, Saint-Seurin-de-Bourg, Saint-Seurin-de-Cadourne, Saint-Seurin-de-Cursac, Saint-Seurin-sur-l’Isle, Saint-Sève, Saint-Sulpice-de-Faleyrens, Saint-Sulpice-de-Guilleragues, Saint-Sulpice-de-Pommiers, Saint-Sulpice-et-Cameyrac, Sainte-Terre, Saint-Trojan, Saint-Vincent-de-Paul, Saint-Vincent-de-Pertignas, Saint-Vivien-de-Blaye, Saint-Vivien-de-Médoc, Saint-Vivien-de-Monségur, Saint-Yzan-de-Soudiac, Saint-Yzans-de-Médoc, Sainte-Colombe, Sainte-Croix-du-Mont, Sainte-Eulalie, Sainte-Florence, Sainte-Foy-la-Grande, Sainte-Foy-la-Longue, Sainte-Gemme, Sainte-Hélène, Sainte-Radegonde, Salaunes, Salleboeuf, Les Salles-de-Castillon, Samonac, Saucats, Saugon, Sauternes, Sauveterre-de-Guyenne, Sauviac, Savignac, Savignac-de-l’Isle, Semens, Sendets, Sigalens, Sillas, Soulac-sur-Mer, Soulignac, Soussac, Soussans, Tabanac, Le Taillan-Médoc, Taillecavat, Talais, Talence, Targon, Tarnès, Tauriac, Tayac, Teuillac, Tizac-de-Curton, Tizac-de-Lapouyade, Toulenne, Le Tourne, Tresses, Uzeste, Val-de-Livenne, Val-de-Virvée, Valeyrac, Vayres, Vendays-Montalivet, Vensac, Vérac, Verdelais, Le Verdon-sur-Mer, Vertheuil, Vignonet, Villandraut, Villegouge, Villenave-de-Rions, Villenave-d’Ornon, Villeneuve, Virelade, Virsac ir Yvrac.

Ženklinimas

Teisinis pagrindas

Nacionalinės teisės aktai

Papildomos sąlygos rūšis

Papildomos nuostatos dėl ženklinimo.

Sąlygos aprašymas

Etiketėje galima nurodyti didesnę geografinę vietovę „Bordeaux – Médoc“, „Vin de Bordeaux-Médoc“ arba „Grand Vin de Bordeaux – Médoc“. Šis pavadinimas užrašomas rašmenimis, kurių dydis (ir aukštis, ir plotis) nėra didesnis nei du trečdaliai rašmenų, kuriais užrašytas saugomos kilmės vietos nuorodos pavadinimas.

Nuoroda į produkto specifikaciją

https://info.agriculture.gouv.fr/gedei/site/bo-agri/document_administratif-265561ce-edde-4d79-90d2-45fd71b430a1

(1) OL L 9, 2019 1 11, p. 2.